[{"text_idx": "#000000", "text": "Ers iddi gael ei hagor gan Henry Spiller yn 1894, mae cenedlaethau o drigolion Caerdydd sy\u2019n caru cerddoriaeth wedi cael eu hudo gan y siop gerddoriaeth leol, Spillers. Wedi\u2019i lleoli gyntaf yn Arce\u0302d y Frenhines wreiddiol, roedd yn gwerthu recordiadau ar silindrau cwyr, ac mae enghreifftiau o\u2019r rhain dal yn y siop heddiw, yn ogystal a\u0302 gramoffonau ac offerynnau cerdd. \u201cMae\u2019n rhaid fod pen busnes da wedi bod ganddo, a dealltwriaeth dda iawn o pryd y byddai poblogrwydd cerddoriaeth yn cynyddu,\u201d meddai\u2019r perchennog presennol, Ashli \u200b\u200bTodd, \u201cMae si\u0302n gerddoriaeth gyfoethog wedi bod yng Nghaerdydd erioed gyda llawer o fandiau lleol a cherddoriaeth Gymraeg.\u201d"}, {"text_idx": "#000001", "text": "Arweiniodd boblogrwydd a galw am gerddoriaeth a recordiwyd ymlaen llaw i\u2019r busnes symud yn y 1940au i\u2019r lleoliad y mae\u2019r rhan fwyaf o bobl yng Nghaerdydd yn ei chofio, yn Yr Aes. A dyma tad Ashli \u200b\u200byn prynu\u2019r siop yn 1986, ar o\u0302l bod yn reolwr ers nifer o flynyddoedd. Dechreuodd gyrfa Ashli \u200b\u200bei hun yn y siop y 1996, \u201cFe wnes i gamgymeriad yn gofyn am arian i fynd i\u2019r sinema gyda fy ffrindiau a dywedodd fy nhad y gallwn naill ai lanhau\u2019r ieir a oedd gennym mewn sied, neu ddod i weithio yn y siop am ychydig oriau, felly yn amlwg dewisais y siop!\u201d meddai, \u201cGweithiais yma trwy gydol fy ngradd ac yna yn 2010, cefais y cyfle i\u2019w phrynu. Nid oes dim byd yn well na llywio\u2019r siop hon trwy gyfnod sydd dal i fod yn ansicr. Pe bai\u2019n hawdd, ni fyddai\u2019n hanner cymaint o hwyl.\u201d"}, {"text_idx": "#000002", "text": "Symudodd y siop i\u2019w lleoliad presennol yn Arce\u0302d Morgan yn 2010. Wedi\u2019i lleoli dros ddau lawr, erbyn hyn dyma\u2019r siop recordiau hynaf yn y byd. Er bod lawrlwythiadau digidol, gwasanaethau ffrydio a manwerthwyr ar-lein, wedi dod yn fwy poblogaidd dros y blynyddoedd, mae Ashli \u200b\u200byn dweud bod yna rai sy\u2019n gwerthfawrogi cerddoriaeth mewn ffurf gyffyrddadwy o hyd. \u201cRoedd y ffrwydrad yn y byd finyl heb ei debyg,\u201d meddai, \u201cRydym yn cwrdd a\u0302 phobl o bob cwr o\u2019r byd, o San Francisco, Efrog Newydd, Siapan. Mae pobl sy\u2019n frwdfrydig am gerddoriaeth yn cael eu denu yma.\u201d"}, {"text_idx": "#000003", "text": "Roedd creu Record Store Day dros ddegawd yn o\u0302l hefyd wedi ail-gynnau\u2019r brwdfrydedd dros siopau cerddoriaeth annibynnol, \u201cMae\u2019n enfawr!\u201d ebycha Ashli, \u201cEleni, cawsom yr anrhydedd anferth o groesawu Lauren Laverne yma i ddarlledu ei sioe fore Gwener ar gyfer BBC 6 Music yn fyw o\u2019r siop. Dyma\u2019r peth mwyaf swrreal sy di digwydd yn y siop yn fy amser i.\u201d"}, {"text_idx": "#000005", "text": "Cofrestrwch ar gyfer ein cylchlythyr"}]